ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 13 දරන
ජාතික සෞඛ්‍ය සංවර්ධන
අරමුදල් පනත

[සහතිකය සටහන් කළේ 1981 මාර්තු මස 5 වන දින)
ආණ්ඩුවේ නියමය පරිදි මුද්‍රණය කරන ලදී.

1981 මාර්තු මස 13 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ 11 වන කොටසේ අතිරේකයක් වශයෙන් පළකරන ලදී.

1981 අංක 13 දරන ජාතික සෞඛ්‍ය සංවර්ධන
අරමුදල් පනත

'' ජාතික සෞඛ්‍ය සංවර්ධන අරමුදල " යනුවෙන් හඳුන්වනු ලබන
අරමුදලක් පිහිටුවීම සඳහා සහ ඒ හා සම්බන්ධ හෝ ඊට ආනුෂංගිත
කරුණු සඳහා විධිවිධාන සැලැස් වීම පිණිස වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:-
1. මේ පනත 1981 අංක 13 දරන ජාතික සෞඛ්‍ය සංවර්ධන
අරමුදල් පනත යනුවෙන් හඳුන්වනු ලැබේ.

2. (4) (මෙහි මින් මතු " අරමුදල " යනුවෙන් සඳහන් කරනු ජාතික සෞඛ්‍ය
ලබන) " ජාතික සෞඛ්‍ය සංවර්ධන අරමුදල '' යනුවෙන් හඳුන්වනු
ලබන අරමුදලක් පිහිටුවනු ලැබිය යුතු ය.

(2) (1) වන උපවගන්තියෙන් අරමුදලට නියම කර ඇතී නාම
යෙන් ඒ අරමුදල අවිච්ඡින්න පැවැත්මක් හා පොදු මුද්‍රාවක් ඇති
සංස්ථාවක විය යුතු ය; තව ද එකී නාමයෙන් අරමුදල විසින් නඩු
පැවරීම ද අරමුදලට විරුද්ධව නඩු පවරනු ලැබීම ද කරනු ලැබීය
හැකිය.

3. ( 1 ) අරමුදල පිළිබඳ පරිපාලනය, කළමනා කරණය
පාලනය මෙහි මින් මතු විධි විධාන සලස්වා ඇති ආකාරයට සමන්විත
වන භාරකාර මණ්ඩලයක් වෙත සතු විය යුතුය.

(2) (මෙහි මින් මතු '' මණ්ඩලය '' යනුවෙන් සඳහන් කරනු
ලබන) අරමුදල පිළිබඳ භාරකාර මණ්ඩලය -
(අ) අමාත්‍යවරයාගේ අමාත්‍යාංශයේ ලේකම්වරයාගෙන්;
(ආ) සෞඛ්‍ය දෙපාර්තමේන්තුවේ සෞඛ්‍ය සේවා අධ්‍යක්ෂවරයා
ගෙන්;
(ඇ) ආයුර්වේද දෙපාර්තමේන්තුවේ ආයුර්වේද කොමසාරිස් වරයා
ගෙන්;
(ඈ) අමාත්‍යවරයාගේ අමාත්‍යාංශයේ ප්‍රධාන ගණකාධිකාරිවරයා
ගෙන් ; සහ
(ඉ) අමාත්‍යවරයා විසින් පත් කරනු ලබන්නා වූද, අමාත්‍යවරයා
විසින් එක් එක් තැනැත්තා වෙත නිකුත් කරන ලද පත්
වීම් ලිපියෙහි සඳහන් කරනු ලබන කාලයක් සඳහා ඒ එක්
එක් තැනැත්තා විසින් (4) වන, (5) වන සහ ( 6 ) වන
උපවගන්ති වල විධිවිධාන වලට යටත්ව ධුරය දැරිය යුතු වූ
ද, වෙනත් සාමාජිකයන් තිදෙනකුගෙන්

සමන්විත විය යුතු ය. අමාත්‍යවරයා විසින් පත් කරන ලද සාමාජික
යකු '' පත කරන ලද සාමාජිකයකු " වශයෙන් පනතෙහි
සඳහන් කරනු ලැබේ.

(3) අමාත්‍යවරයාගේ අමාත්‍යාංත්‍යාංශයේ ලේකම්වරයා මණ්ඩලයේ
(මෙහි මින් මතු '' සභාපතිවරයා '' යනුවෙන් සඳහන් කරනු ලබන)
සභාපතිවරයා විය යුතුය.

(4) අමාත්‍යවරයා විසින්, සුදුසු යයි තමා කල්පනා කරනු ලබන්
නේ නම්, කවර හෝ හේතුවක් නොදක්වා මණ්ඩලයේ යම් පත්
කරන ලද සමාජිකයකු ධුරයෙන් ඉවත් කළ හැකි ය.

(5) (4) වන උපවගන්තියේ විධිවිධාන යටතේ ධුරයෙන් ඉවත්
කරනු ලැබූ මණ්ඩලයේ සාමාජිකයකු, මණ් ඩලයේ සාමාජිකයකු වශ
යෙන් නැවත පත් කරනු ලැබීමට හෝ වෙනත් යම් තත්ත්වයකින්
මණ්ඩලයේ සේවය කිරීමට හෝ සුදුසු නොවිය යුතු ය.

(6) මණ්ඩලයේ පත් කරන ලද සාමාජිකයකුට, අමාත්‍යවරයා
වෙත යොමු කරන ලද ලිඛිත දැනුම් දීමක් මගින්, ඕනෑම අවස් ථාවක
දී තම ධුරයෙන් අස්විය හැකිය.

(7) මණ්ඩලයේ සභාපතිවරයාට හෝ යම් සාමාජිකයකුට, අසනීප
වීම නිසා හෝ ශ්‍රී ලංකාවෙන් බැහැරව සිටීම නිසා හෝ වෙනත් යම්
හේතුවක් නිසා තාවකාලිකව තම ධුරයේ කාර්ය ඉටු කිරීමට නො
හැකි වුවහොත්, අමාත්‍යවරයා විසින් ඔහු වෙනුවට කටයුතු කිරීමට
වෙනත් තැනැත්තකු පත් කළ හැකිය.

(8) මණ්ඩලයේ පත් කරන ලද සාමාජිකයෙකු තම ධුර කාලය
අවසන් වීමට පෙර, මරණය, ඉල්ලා අස්වීම හෝ ඉවත් කිරීම නිසා,
තම ධුරය අතහැර ගියහොත්, ඔහුගේ අනුප්‍රාප්තිකයා විසින් ඒ
අනුප්‍රාප තිකයා තම ධුරය කලින් අතහැර යන්නේ නම් මිස, තමා
අනුප්‍රාප්ත වන තැනැත්තාගේ ධුර කාලයෙන් නොගෙවී ඇති කොටස
සඳහා ධුරය දැරිය යුතුය.

(9) මණඩලයේ සාමාජිකයන් අතර යම් පුරප්පාඩුවක් තිබීමේ
හෝ එහි සාමාජිකයකු පත් කිරීමෙහි ලා යම් දෝෂයක් තිබීමේ හෝ
හේතුව නිසා ම පමණක් මණ්ඩලයේ කිසිම ක්‍රියාවක් හෝ කටයුත්
තක් අවලංගු වෙතැයි සලකනු නොලැබිය යුතු ය.

(10) මණ්ඩලයේ රැස්වීම් පිළිබඳ කාර්ය පටිපාටිය ද ඒ රැස්වීම්
වල කටයුතු ද විධිමත් කිරීම සඳහා මණ්ඩලය විසින් රීති සාදනු
ලැබීය හැකි ය.

4. අමාත්‍යවරයා විසින් තිරණය කරනු ලබන ආකාරයට සහ අනු
ප්‍රමාණ අනුව මණ්ඩලයේ පත් කරන ලද සාමාජිකයකුට පරිශ්‍රමික
ගෙවිය යුතු ය.

5. මණ්ඩලයට, අරමුදලෙහි නාමයෙන් -
(අ) චංචල හෝ නිශ්චල දේපළ අත් කර ගැනීමේ, දැරීමේ හෝ
කළමනාකරණය කිරීමේ;
(ආ) අරමුදලට හිමිකම ලැබෙන යම් චංචල හෝ නිශ්චල දේ පළක්
විකිණීමේ, උකස් කිරීමේ, හුවමාරු කිරීමේ හෝ අන්‍යාකාර
යකින් බැහැර කිරීමේ නැතහොත් ඒ දේපළ සම්බන්ධ
යෙන් කටයුතු කිරීමේ;
(ඇ) මේ පනත්තේ විධිවිධාන බලගැන්වීම පිණිස අවශ්‍ය සියලු
ක්‍රියා හෝ දේ ඉටු කිරීමේ
බලය තිබිය යුතුය.

6. 7 වන වගන්තියේ දක්වා ඇති කාර්ය වලින් කිසිවක් සඳහා,
ශ්‍රී ලංකාවේ හෝ විදේශවල පුද්ගලයන්ගෙන්, ව්‍යාපාරික ආයතන
වලින් හා ආයතන වලින් තෑගි හෝ පරිත්‍යාග වශයෙන් ලැබෙන
සියලු මුදල් අර මුදලේ ගිණුමට බැර කරනු ලැබිය යුතු ය.

7. අරමුදලට අයත් මුදල්, අමාත්‍යවරයාගේ විධාන වලට යටත්ව,
පහත දැක්වෙන කාර්ය වලින් කිසිවක් සඳහා යොදා ගැනීම මණ්ඩල
යේ කාර්යය විය යුතු ය:-

(අ) ශ්‍රී ලංකාවේ සෞඛ්‍යාරක්ෂක සේවා සපයන ආයතන සංවර්
ධනය කිරීම හා ප්‍රවර්ධනය කිරීම;
(ආ) ශ්‍රී ලංකාවේ සෞඛ්‍යාරක්ෂක සේවා වල නිරතව සිටින
තැනැත්තන් අතර පර්යේෂණ කටයුතු ප්‍රවර්ධනය කිරීම
සහ ඒ හා සම්බන්ධ තැනැත්තන්ගේ අධ්‍යාපනය හෝ
ඥාණය වර්ධනය කිරීම;
(ඇ) විශේෂ යෝජනා ක්‍රමයක් සම්බන්ධයෙන් මුදල් යෙදවීමේ
කාර්යය සඳහා යම් පරිත්‍යාගයක් ලැබී ඇති අවස් ථාවක
දී ඒ පරිත්‍යාගය, හැකි තාක් දුරට, එම විශේ ෂ යෝජනා
ක්‍රමයට මුදල් යෙදවීම සඳහා උපයෝගී කර ගැනීමට වග
බලා ගනිමින් ශ්‍රී ලංකා ජනතාව අතර රෝග වැළැක්වීම
සඳහා අවශ්‍ය පියවර ගැනීමේ හෝ ඔවුන්ගේ සෞඛ්‍ය
ආරක් ෂා කිරීමේ කාර්යය සඳහා වූ යම් යෝජනා ක්‍රමයකට
මුදල් යෙදවීම;
(ඈ) ශ්‍රී ලංකවේ සෞඛ්‍යාරක්ෂක සේවා පිළිබඳ කාර්ය සඳහා
පාවිච්චි කරනු ලබන වෛද්‍ය උපකරණ සහ අත්‍යාවශ්‍ය
ඖෂධ මිළට ගැනීම.

8. අරමුදලට අයත් යම් මුදලක්, අමාත්‍යවරයා විසින් දෙනු
ලබන විධාන වලට යටත්ව, මණ්ඩලය විසින් නිශ්චය කරනු ලබන
ආකාරයට මණ්ඩලය විසින් ආයෝජනය කරනු ලැබිය හැකි ය.

9. අමාත්‍යවරයාගේ විධාන වලට යටත්ව, මණ්ඩලයට-

(අ) අරමුදලේ කටයුතු පරිපාලනය කිරීම හා කළමනාකරණය
කිරීම සඳහා අවශ්‍ය වනු ලබන අරමුදලේ නිලධරයන් සහ
සේවකයන් පත් කිරීමට;
(ආ) එසේ පත් කරන ලද නිලධරයන්ට හා සේවකයන්ට ගෙවිය
යුතු පාරිශ්‍රමික නිශ්චය කිරීමට;
(ඇ) ඒ පාරිශ්‍රමික සහ අරමුදලේ කටයුතු පරිපාලනය කිරීමෙහි
ලා දරන ලද වෙනත් වියදම් අරමුදලේ ආදායමෙන් ගෙවීමට
බලය තිබිය යුතුය.

10. (1) අරමුදලේ ආදායම සහ වියදම පිළිබඳව නිසි ගණන්
පොත් තැබීමට මණ්ඩලය විසින් සැලැස්විය යුතුය.

(2) විගණකාධීපතිවරයා විසින් සෑම වර්ෂයක දීම අරමුදලේ
ගිණුම් විගණනය කරනු ලැබිය යුතුය. ඒ ගිණුම් විගණනය කිරීමේ
දී තමාට සහාය වීමේ කාර්යය සඳහා විගණකාධිපතිවරයා විසින් යම්
සුදුසුකම් ලත් විගණකවරයකුගේ සේවය ලබා ගනු ලැබිය හැකි
අතර, ඒ විගණකවරයා විසින් විගණකාධිපතිවරයාගේ විධානය සහ
පාලනය යටතේ ක්‍රියා කළ යුතු ය.

(3) අරමුදලේ ගිණුම් විගණනය කිරීමෙහි ලා විගණකාධිපතිවරයා
විසින් දරන ලද වියදම් පියවීමේ කාර්යය සඳහා, මණ්ඩලය විසින්
නිශ්චය කරනු ලබන පරිශ්‍රමිකයක් අරමුදලේ ආදායමෙන්
විගණකාධිපතිවරයාට ගෙවනු ලැබිය යුතුය. විගණකාධිපතිවරයාට අර
මුදලින් ලැබෙන යම් පාරිශ්‍රමිකයකින්, ඒ විගණනයේ කාර්යය
සඳහා ඔහු විසින් සේවයෙහි නියුක්ත කර ගන්නා ලද යම් සුදුසුකම්
ලත් විගණකවරයකුට හෝ විගණකවරයන්ට ඔහු විසින් ගෙවන ලද
යම් මුදලක් අඩුකර ගැනීමෙන් පසුව, ඒ පාරිශ්‍රමිකයේ ශේෂය
ඒ කාබද්ධ අරමුදලට බැර කරනු ලැබිය යුතු ය.

(4) එක් එක් වර්ෂයේ දෙසැම්බර් මස තිස් එක් වන දිනට පසු
හැකිතාක් ඉක්මණින් විගණකාධිපතිවරයා විසින් ඒ වර්ෂය තුළ
අරමුදලේ ආදායම හා වියදම පිළිබඳ සහ අරමුදලට අයත් මුදල්
ආයෝජනය කිරීම පිළිබඳ (ප්‍රකාශයක් ද සමග ඒ වර්ෂය තුළ අර
මුදලේ කටයුතු පරිපාලනය කිරීම පිළිබඳ වාර්තාවක් පිළියෙල කරනු
ලැබිය යුතුය.

(5) මේ වගන්තියෙහි සුදුසුකම් ලත් විගණකවරයා " යන යෙදු මෙන් -

(අ) ශ්‍රී ලංකාවේ වරලත් ගණකාධිකාරීන්ගේ ආයතනයේ හෝ
නීතියෙන් පිහිටුවන ලද වෙනත් යම් ආයතනයක හෝ
සාමාජිකයකු වූ ද ගණකාධිකාරිවරයකු වශයෙන් වෘත්ති
යෙහි යෙදීමට ඒ ආයතනයේ සභාව විසින් නිකුත් කරන
ලද සහතිකයක් දරන්නා වූද තැනැත්තෙක්; හෝ

(ආ) යම් ගණකාධිකාරී සමාගමක එක එක නේවාසික හවුල්කරු
ශ්‍රී ලංකා වරලත් ගණකාධිකාරීන්ගේ ආයතනයේ හෝ
නීතියෙන් පිහිටුවන ලද වෙනත් යම් ආයතනයක හෝ
සමාජිකයකුව සිටින්නේ ද එමෙන් ම ගණකාධිකාරීවර
යකු වශයෙන් වෘත්තියෙහි යෙදීමට එකී ආයතනයේ සභ්‍යව
විසින් නිකුත් කරන ලද සහතිකයක් දරන්නේ ද එවැනි
වරලත් ගණකාධිකාරී සමාගමක්; හෝ
අදහස් වේ.

11. විගණකාධිපතිවරයා විසින් 10 වන වගන්තියේ (4) වන උප
වගන්තියේ විධිවිධාන අනුව පිළියෙල කරනු ලබන වාර්තාව සහ
ප්‍රකාශය ඔහු විසින් අමාත්‍යවරයා වෙත යැවිය යුතු අතර, ඒ අමාත්‍ය
වරයා විසින් ඒ වාර්තාව සහ ප්‍රකාශය පාර්ලිමේන්තුව වෙත ඉදිරිපත්
කරනු ලැබීමට සැලැස්විය යුතු ය.

12. ජනවාරි මස පළමුවන දින ආරම්භ වන සහ දෙසැම්බර් මස
තිස් එක් වන දින අවසන් වන වර්ෂය අරමුදලේ කාර්යය සඳහා
මුදල් වර්ෂය වන්නේය.

13. (1) යම් භාණ්ඩ ආනයනය කිරීම අරමුදලේ කාර්ය නංවා
ලීම සඳහා හිතකර යයි සලකනු ලැබේ නම් අමාත්‍යවරයා විසින්,
මුදල් විෂයය භාර අමාත්‍යවරයාගේ එකඟත්වය ඇතිව, අරමුදල
විසින් ආනයනය කරනු ලබන ඒ භාණ්ඩ වෙනුවෙන් යම් තීරු
බද්දක් ගෙවිය යුතුවීමෙන් අරමුදල නිදහස් කරනු ලැබිය හැකි ය.

(2) 1979 අංක 28 දරන දේශීය ආදායම් පනත යටතේ ගෙවිය
යුතු යම් ආදායම් බද්දකින් හෝ ධන බද් දකින් අරමුදල නිදහස්
විය යුතු ය.

(3) යම් තැනැත්තකු අරමුදලට තැග්ගක් පිරිනමන අවස් ථාවක
එම තැග්ගේ මුළු වටිනාකමේ ප්‍රමාණයට, 1979 අංක 28 දරන දේශීය
ආදායම් පනත යටතේ ඇති තෑගි බද්ද ගෙවිය යුතු වීමෙන් ඒ
තැනැත්තා නිදහස් විය යුතුය.

(4) යම් තැනැත්තකු අරමුදලට පරිත්‍යාගයක් කරන අවස් ථාවක,
1979 අංක 28 දරන දේශීය ආදායම් පනතේ කාර්ය සඳහා ඒ
පරිත්‍යාගය අනුමත වියදමක් ලෙස සලකනු ලැබිය යුතු අතර ඒ
පරිත්‍යාගයේ මුළු වටිනාකම වෙනුවෙන් ඒ පනත යටතේ සහනය
ලැබීමට ත්‍යාග දායකයා හිමිකම් ලැබිය යුතු ය.

(5 ) 1979 අංක 28 දරන දේශීය ආදායම් පනතෙහි පටහැනිව
කුමක් සඳහන් ව ඇත ද මේ වගන්තියේ විධිවිධාන බල පැවැත්විය
යුතුය.

14. අරමුදලේ සියලු නිලධරයන් හා සේවකයන් දණ්ඩ නීති
සංග්‍රහයේ අර්ථානුකූලව සහ එහි කාර්ය සඳහා රජයේ සේවකයන්
ලෙස සලකනු ලැබිය යුතුය.

15. අල්ලස් පනතේ අර්ථානුකූලව අරමුදල උපලේඛනගත
ආයතනයක් ලෙස සලකනු ලැබිය යුතු අතර එම පනතේ විධිවිධාන
ඒ අනුව අදාළ විය යුතුය.